Beautiful Liar

Beautiful Liar on yhdysvaltalaislaulaja Beyoncén ja kolumbialaisen laulaja-lauluntekijä Shakiran kappale. Kappaleen kirjoittivat Beyoncé, Amanda Ghost, Ian Dech ja Stargaten jäsenet Mikkel S. Eriksen sekä Tor Erik Hermansen ja tuottanut Stargate ja Beyoncé hänen toisen studioalbumin "B’Day" (2006) deluxe-versiolle. Columbia Records ja Music World Entertainment julkaisivat kappaleen deluxe-version ainoana singlenä 12. helmikuuta 2007. Kappaleesta tehtiin myös spanglish-versio, joka julkaistiin nimellä ”Bello Embustero”.
”Beautiful Liar” on keskitempoinen kappale, jossa yhdistyy Shakiran latinalaiset ja arabialaiset suuntaukset ja Beyoncén vaikutteet nykyaikaisesta hip hopista ja R&amp;B-musiikista. 
Taustaa ja äänitys.
”Beautiful Liar” -kappaleen kirjoittivat Mikkel S. Eriksen, Tor Erik Hermansen, Amanda Ghost, Ian Dench ja Beyoncé. Sen tuottivat Eriksen ja Hermansen Stargate -taiteilijanimellään sekä Beyoncé. Eriksen kertoi "Sound on Sound" -lehdelle, että ”Tämä kappale on hyvin yksinkertainen. Useimmiten käytämme kappaleissa enemmän sointuja, koska on vaikeaa kirjoittaa hyvä kappale käyttäen vain yhtä sointua. Mutta, jos sen tekee oikein, se voi toimia - tämä kappale on siitä hyvä esimerkki.” Kappale oli kirjoitettu jo vuonna 2006. Eriksen ja Harmensen soittivat managerilleen Tyran Smithille, joka sanoi kappaleen olevan täydellinen duetto Beyoncélle ja Shakiralle. Eriksen ja Harmensen pitivät ajatusta mahdottomana, mutta Smith oli asiasta täysin varma. Koska kappaleella ei vielä ollut sanoitusta eikä melodiaa, useat kirjoittajat yrittävät viimeistellä sitä. Smith yhdisti kaksikon Ghostin ja Denchin kanssa, jotka kirjoittivat suurimman osan kappaleen sanoista.
”Beautiful Liar” -kappaleella oli alun perin espanjankielinen nimi ja erilaiset sanoitukset. Hermansen nimesi kappaleen uudelleen kuullessaan säkeen ”Beautiful Liar” (). Kun kappaleen tuotanto oli melkein valmis, se esiteltiin Beyoncélle, joka hyväksyi sen. Hän nauhoitti kappaleesta sooloversion muutamaa kuukautta hänen toisen studioalbumin "B’Day" (2006) deluxe-version julkaisua, lisäten uusia sanoja ja tuottaen kappaleen loppuun Eriksenin ja Harmensenin kanssa. Beyoncé vahvisti Univisionin haastattelussa joulukuussa 2006, että hän esiintyisi duetossa Shakiran kanssa. MTV Newsin haastattelussa Beyoncé kertoi tavanneensa Shakiran useita kertoja eri palkintogaaloissa, ja että he olivat puhuneet yhteistyön tekemisestä, koska he molemmat ovat toistensa ihailijoita ja arvostavat toistensa työtä. Beyoncé kertoi olevansa erittäin iloinen siitä, että he viimein pääsivät työskentelemään yhdessä vuosien odottelun jälkeen.
Beyoncén kutsuttua Shakiran äänittämään kappaletta, Shakira oli kiertueella, jonka takia heidän aikataulunsa eivät sopineet yhteen. Muutamaa kuukautta myöhemmin Shakira suostui äänittämään kappaleen. Hänen äänittäessään kappaletta tuottajat lisäsivat kappaleeseen etnisiä jousisoittimia ja lyömäsoitinosuuden. Beyoncé ja Shakira äänittävät lauluosuutensa eri studioissa.
Sävellys.
”Beautiful Liar” on R&amp;B- ja latinopop-kappale, jonka nelijakoisessa tahtilajissa ja tempo 96 iskua minuutissa. "The Guardian" -lehden Anna Pickard havaitsi, että kappaleessa vaikutteita latinalaisesta ja bounce-musikkista. Kappale alkaa Shakiran laululla, jota säestää kirkas Lähi-idän musiikkia muistuttava melodia, johon liittyy mukaan mariachi-henkinen torvi-osio. Säkeistöt lauletaan keskitempoisessa, keimailevassa ja lantionliikkeisiin houkuttelevassa sovituksessa, jota rytmittävät nopeat flamencoa muistuttavat käsien taputukset ja kitara.
Sanoituksellisesti ”Beautiful Liar” kertoo kahdesta naisesta, jotka päättävät olla lopettamatta ystävyyttään miehen takia, joka on pettänyt heitä molempia. Kappaleen teema liittyy naisten itsenäisyyteen. Beyoncé kertoi MTV Newsille, että ”Beautiful Liar” käsittelee naisten voimaantumista, mikä sopii myös albumin yleiseen teemaan: ”Kyse on miehestä, joka pelaa meitä molempia, ja sen sijaan, että riitelisimme hänestä sanomme, että unohdetaan hänet, koska hän on kaunis valehtelija.” Kun naispuoliset päähenkilöt tulevat yhteen yhteisen kokemuksen vuoksi kappaleessa lauletaan: ”Let’s not kill the karma, let’s not start a fight” () Beyoncé ja Shakira laulavat koko kappaleen ajan staccatona ja intensiivisellä äänellä. Beyoncé laulaa vilpittömästi ”I didn’t know about you then, till I saw him with you again” (), Shakiran lisäten myöhemmin: ”I walked in on your love scene, slow dancing” (). Lopussa naiset toteavat yhdessä, että ”we can live without him” (), viitaten petetyksi tulemiseen.
Julkaisu.
”Beautiful Liar” vuosi internetiin ja levisi maksuttomana latauksena helmikuun 2007 alussa. Kappale lähetettiin Yhdysvaltain radiokanaville 12. helmikuuta 2007; se lisättiin rytmisen popin, nykyhittien ja urbaanipopin soittolistoille. Iso-Britanniassa kappale julkaistiin CD-singlenä 16. huhtikuuta 2007 ja digitaalisena latauksena 14. huhtikuuta 2007. Kappaleesta tehtiin useita eri versioita; Puerto Ricolainen reggaeton-artisti Don Omar äänitti uusia säkeistöjä yhteen remix-versioon, jota ei ikinä julkaistu. Iso-Britannian useat radiokanavat soittivat kappaleen nopeatempoisempaa tanssiremixiä, jonka oli tehnyt Freemasons, alkuperäisen version sijasta. Celis tuotti ja miksasi kappaleesta myös espanjankielisen version, nimeltään ”Bello Embustero”, johon Rudy Pérez teki lisäsanoituksia. Espanjankielinen versio sisältyi joidenkin alueiden painoksiin "B’Day" -albumin deluxe-versiolla.
Vastaanotto.
"Digital Spy" -sivuston Nick Levine antoi kappaleelle kolme tähteä viidestä, ja kirjoitti, että se ei ole ”niin naurettavan yliliioiteltu” kuin Whitney Houstonin ja Mariah Careyn yhteiskappale ”When You Believe” (1998) tai Barbra Streisandin ja Céline Dionin kappale ”Tell Him” (1997). "The New York Times" -lehden Ben Sisario kuvaili ”Beautiful Liar” -kappaletta ”kuumaksi raidaksi”. "Los Angeles Times" -lehden Richard Cromelin kirjoitti, että laulajat ”nauttivat kappaleen suurpiirteisestä saippuaoopperamaisuudesta” ja lisäsi, että ”Beautiful Liar” sisältää ”kulttuurista sekä musiikillista resonanssia, edistäen Beyonén kaksikielistä agendaa”.
Kappale oli ehdolla parhaaksi pop-yhteistyöksi laululla vuoden 2008 Grammy-gaalassa. Sen espanjankielinen versio oli ehdolla vuoden levytykseksi vuoden 2007 Latin Grammy-gaalassa. ”Beautiful Liar” voitti Parhaiten myynyt brittiläinen kappale -palkinnon vuoden 2008 Ivor Novello-gaalassa. Se katsottiin palkintokelpoiseksi, koska brittiläiset lauluntekijät Amanda Ghost ja Ian Dech olivat tekemässä kappaletta.
Menestys.
Heti julkaisun jälkeen ”Beautiful Liar” nousi iTunesin myyyntilistan ykköseksi. Kappale debytoi Yhdysvaltain Billboard Hot 100 -listan sijalla 94.; suurin osa myynnistä tuli digitaalisista latauksista. Seuraavalla viikolla kappale nousi 91 sijaa sijalle kolme, kun sitä ladattiin 150 000 kertaa. Tämä oli tuolloin listan suurin yksittäinen nousu, kunnes sen ohittivat Britney Spearsin vuoden 2008 single ”Womanizer”, Kelly Clarksonin vuoden 2009 single ”My Life Would Suck Without You” ja Taylor Swiftin vuoden 2019 single ”Me!”. Kappaleesta tuli Beyoncén soolouran yhdeksäs Top 10 -kappale Yhdysvalloissa ja Shakiran neljäs. US Pop 100 -listalla kappale nousi sijalta 77. kolmanneksi. Yhdysvalloissa kappale on myynyt kolminkertaista platinaa.
”Beautiful Liar” nousi listaykköseksi kaikkiaan 32 maassa. Iso-Britanniassa Freemansonsin tekemä remix sai laajaa radiosoittoa, muun muassa BBC Radio 1:llä. Kaksi viikkoa ennen CD-singlen julkaisua kappale debytoi Britannian singlelistan sijalla kymmenen. Ensimmäisellä viikolla kappaletta ladattiin 37 500 kertaa. Tämä oli sekä Beyoncén että Shakiran korkein debyytti Britanniassa pelkillä digitaalisilla myynneillä. Fyysisen julkaisun jälkeen ”Beautiful Liar” nousi listan ykkössijalle, ja siitä tuli Beyoncén kolmas ja Shakiran toinen ykkössingle Iso-Britanniassa. Kappale oli listan kärjessä kolme viikkoa.
Suomessa ”Beautiful Liar” oli korkeimmillaan singlelistan sijalla kaksi.